Sjokolade-roosterbrood | SARIE
Sjokolade-roosterbrood	deur Herman Lensing
• 8 snye witbrood• 30 ml botter• sjokolade-haselneutsmeer (Nutella)• 4 eiers• 45 ml olyfolie• 100 g gevlokte amandels• 125 g frambose• 45 ml versiersuiker• 100 ml heuning
Smeer brood aan een kant met botter. Verdeel sjokoladehaselneutsmeer tussen 4 snye brood en plaas ander 4 snye botterkant na onder bo-op dié met sjokoladesmeer. Klits eiers liggies in ’n mengbak. Verhit olie in ’n mediumgroot braaipan. Doop brood in eier tot heeltemal bedek en plaas in warm pan. Braai sowat 1 minuut per kant of tot goudbruin weerskante. Plaas op bord en sprinkel amandels, frambose en versiersuiker oor. Sit voor met heuning.